Константин Величков
XIV. След победата

chitanka.info

На кръста тържеството Рим празнува.

Край катакомбите във брой голям

народът опиянен шуми, ликува

и тръгва да руши съседний храм.

Един по друг богове и богини

сломени падат на мермерний под

и громки възгласи, свещени химни

тоз трясък съпроваждат в ширний свод.

Внезапно всичко млъква. Из тълпата

на неколцина прогърмя гласът:

„Де вдъхновений вожд, кой в вяра свята

упъти ни сърцата и духът?“

Търсиха го навред: закрит в тъмата,

той хлипаше печално в един кът.

Издание:

К. Величков. Съчинения в пет тома. Подбор и редакция: Илия Тодоров. Български писател, С. 1986

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.